# சூன் 8

## நிகழ்வுகள்

- 452 &ndash; அண் பேரரசர் அட்டிலா இத்தாலியை முற்றுகையிட்டுப் பிடித்தார்.
- 632 &ndash; இசுலாமிய இறைவாக்கினர் முகம்மது நபி மதீனாவில் இறந்தார்.
- 1042 &ndash; எட்வர்டு இங்கிலாந்தின் மன்னனாக முடிசூடினார்.
- 1405 &ndash; யார்க் ஆயர் ரிச்சார்ட் ஸ்க்ரோப், நோர்போக் இரண்டாம் நிலை மன்னர் தொமஸ் மோபிறே ஆகியோர் இங்கிலாந்தின் நான்காம் என்றி மன்னரின் ஆணையின் பேரில் தூக்கிலிடப்பட்டனர்.
- 1783 &ndash; ஐசுலாந்தில் லாக்கி எரிமலை வெடிக்க ஆரம்பித்ததில் எட்டு மாதங்களில் வறட்சி, மற்றும் வறுமை காரணமாக 9,000 பேர் வரையில் உயிரிழந்தனர். அடுத்த ஏழாண்டுகள் அங்கு பஞ்சம் நிலவியது.
- 1856 &ndash; 194 பிட்கன் தீவினரைக் கொண்ட ஒரு குழு நோர்போக் தீவை அடைந்து அத்தீல் மூன்றாவது குடியிருப்பை ஆரம்பித்தனர்.
- 1861 &ndash; அமெரிக்க உள்நாட்டுப் போர்: டென்னிசி அமெரிக்கக் கூட்டில் இருந்து விலகியது.
- 1867 &ndash; பிரான்சு யோசப் அங்கேரியின் மன்னராக முடிசூடினார்.
- 1887 &ndash; ஏர்மன் ஒலரித் துளையிடும் அட்டைக் கணிப்பானுக்கான காப்புரிமம் பெற்றார்.
- 1928 &ndash; தேசியப் புரட்சி இராணுவத்தினர் பீக்கிங் நகரைக் கைப்பற்றி, அதன் பெயரை பெய்ஜிங் ("வடக்குத் தலைநகர்") என மாற்றினர்.
- 1940 &ndash; இரண்டாம் உலகப் போர்: ஆல்ஃபபெட் நடவடிக்கை நிறைவடைந்தது. நார்வே போர்த்தொடரின் இறுதியில் நேசப்படையினர் நார்விக்கில் இருந்து விலகினர்.
- 1941 &ndash; இரண்டாம் உலகப் போர்: நேச நாடுகள் சிரியா, மற்றும் லெபனான் மீது தாக்குதலை ஆரம்பித்தன.
- 1942 &ndash; இரண்டாம் உலகப் போர்: சப்பானிய நீர்மூழ்கிக் கப்பல்கள் ஆத்திரேலியாவின் சிட்னி, நியூகாசில் நகரங்கள் மீது குண்டுத்தாக்குதலை நடத்தின.
- 1949 &ndash; எழுத்தாளர் எலன் கெல்லர் உட்பட ஏழு பேரை கம்யூனிஸ்டுக் கட்சி உறுப்பினர்களாக எஃப்பிஐ அறிக்கை தெரிவித்தது.
- 1953 &ndash; மிச்சிகனை சூறாவளி தாக்கியதில் 116 பேர் உயிரிழந்தனர், 340 வீடுகள் சேதமடைந்தன.
- 1953 &ndash; வாசிங்டன் உணவகங்களில் கறுப்பினத்தவர்களையும் அனுமதிக்க வேண்டும் என ஐக்கிய அமெரிக்க உச்ச நீதிமன்றம் உத்தரவிட்டது.
- 1966 &ndash; இரண்டு போர் வானூர்திகள் தெற்கு கலிபோர்னியாவில் மோதிக் கொண்டதில் நாசா விமானி ஒருவரும், வான்படை விமானி ஒருவரும் உயிரிழந்தனர்.
- 1967 &ndash; ஆறு நாள் போர்: அமெரிக்காவின் *லிபர்ட்டி* என்ற ஆய்வுக் கப்பல் இசுரேலின் வான்படையினரால் குண்டு வீசித் தகர்க்கப்பட்டதில் 34 பேர் கொல்லப்பட்டனர், 171 பேர் காயமடைந்தனர்.
- 1972 &ndash; வியட்நாம் போர்: ஒன்பது வயது சிறுமி நேப்பாம் குண்டு வீசப்பட்டதில் காயமடைந்தது வீதி வழியே ஓடி வருவதை அசோசியேட்டட் பிரெசு செய்தியாளர் படம் பிடித்தார். இப்படத்திற்கு பின்னர் புலிட்சர் பரிசு வழங்கப்பட்டது.
- 1982 &ndash; போக்லாந்து போர்: 56 பிரித்தானியப் படையினர் அர்ஜெந்தீன வான் தாக்குதலில் கொல்லப்பட்டனர்.
- 1984 &ndash; ஆத்திரேலியாவின் நியூ சவுத் வேல்ஸ் மாநிலத்தில் தற்பால்சேர்க்கை சட்டபூர்வமாக அனுமதிக்கப்பட்டது.
- 1992 &ndash; முதலாவது உலகப் பெருங்கடல்கள் நாள் கொண்டாடப்பட்டது.
- 1995 &ndash; படிவ நிரலாக்க மொழி பி.எச்.பி வெளியிடப்பட்டது.
- 2004 &ndash; 1882 ஆம் ஆண்டிற்குப் பின்னர் முதற்தடவையாக வெள்ளிக் கோளின் சூரியக்கடப்பு அவதானிக்கப்பட்டது.
- 2007 &ndash; இலங்கையில் புத்தளத்தில் 9 உடல்கள் மிகவும் சிதைந்த நிலையில் காவற்துறையினரால் மீட்கப்பட்டன.
- 2007 &ndash; ஆத்திரேலியாவில் நியூகாசில் நகரில் இடம்பெற்ற பெரும் காற்று, மற்றும் வெள்ளத்தினால் 9 பேர் உயிரிழந்தனர். வணிகக் கப்பல் ஒன்று கடலில் மூழ்கியது.
- 2008 &ndash; உக்ரைனில் நிலக்கரிச் சுரங்கம் ஒன்றில் ஏற்பட்ட வெடிப்பில் 37 தொழிலாளர்கள் காணாமல் போயினர்.
- 2014 &ndash; பாக்கித்தான் கராச்சியில் ஜின்னா பன்னாட்டு வானூர்தி நிலையத்தில் நடத்தப்பட்ட தாக்குதலில் 28 பேர் கொல்லப்பட்டனர்.